Senatorul Titus Corlățean, propus de filialele PSD din regiunea Sud pe lista pentru alegerile europarlamentare, a renunțat la candidatură. Marcel Ciolacu, președintele PSD, a anunțat că filialele în cauză s-au reorientat rapid spre deputatul Ștefan Mușoiu.
"Este o decizie a domniei sale. Lista e compunsă din propuneri din fiecare regiune de dezvoltare. Dâmbovița, Ialomița, Teleorman, mai multe județe l-au propus pe domnul Titus Corlățean. Dânsul nu a dorit să meargă mai departe. Județele respective, președinții veniți la Consiliul Național s-au strâns și au venit cu altă propunere. L-au propus pe domnul Ștefan Mușoiu, președintele Comisiei pentru afaceri europene (deputat de Ialomița, n.r.)", a declarat Marcel Ciolacu, după ședința Consiliului Național al PSD în care au fost valitate candidaturile de pe lista comună cu PNL.
De asemenea, Marcel Ciolacu a precizat că Maria Grapini este o variantă pentru europarlamentare. Nu este clar deocamdată dacă aceasta se va înscrie în PSD sau va rămâne membră a PUSL.
Lista stabilită de PSD și PNL (primul loc este încă incert după retragerea Ramonei Chiriac):
1. Mihai Tudose (PSD)
2. Rareş Bogdan (PNL)
3. Gabriela Firea (PSD)
4. Dan Motreanu (PNL)
5. Claudiu Manda (PSD)
6. Daniel Buda (PNL)
7. Victor Negrescu (PSD)
8. Adina Vălean (PNL)
9. Vasile Dîncu (PSD)
10. Maria Grapini (PSD)
11. Siegfried Mureşan (PNL)
12. Gheorghe Cârciu (PSD)
13. Mircea Hava (PNL)
14. Dragoş Benea (PNL)
15. Gheorghe Falcă (PNL)
16. Ștefan Mușoiu
17. Dan Nica (PSD)
18. Roxana Mînzatu (PSD)
19. Virgil Popescu (PNL)
20. Alexandru Muraru (PNL)
21 PSD
22. Mara Mareş (PNL)